

**Концессияға берілуі мүмкін объектілердің техникалық-экономикалық негіздемесін әзірлеу үшін іріктелген ұсыныстардың тізілімін бекіту туралы**

Қазақстан Республикасы Үкіметінің 2008 жылғы 3 қарашадағы N 1005 Қаулысы.

      "Концессиялар туралы" Қазақстан Республикасының 2006 жылғы 7 шілдедегі Заңының 8-бабына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған концессияға берілуі мүмкін объектілердің техникалық-экономикалық негіздемесін әзірлеу үшін іріктелген ұсыныстардың тізілімі бекітілсін.

      2. "Орта мерзімді кезеңге арналған (2007 - 2009 жылдарға арналған) концессияға беруге ұсынылатын объектілердің тізбесін бекіту туралы" Қазақстан Республикасы Үкіметінің 2006 жылғы 28 қарашадағы N 1127 қаулысына (Қазақстан Республикасының ПҮАЖ-ы, 2006 ж., N 42, 471-құжат) мынадай өзгеріс енгізілсін:

      көрсетілген қаулымен бекітілген орта мерзімді кезеңге арналған (2007-2009 жылдарға арналған) концессияға беруге ұсынылатын объектілердің тізбесінде:

      реттік нөмірі 18-жол алып тасталсын.

      3. Осы қаулы кол қойылған күнінен бастап қолданысқа енгізіледі және ресми жариялануға тиіс.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

|  |  |
| --- | --- |
|  | Қазақстан Республикасы Үкіметінің 2008 жылғы 3 қарашадағы N 1005 қаулысымен бекітілген |

**Концессияға берілуі мүмкін объектілердің**  
**техникалық-экономикалық негіздемесін әзірлеу**  
**үшін іріктелген ұсыныстардың тізілімі**

      Ескерту. Тізілімге өзгерту енгізілді - ҚР Үкіметінің 2009.04.16 N 526, 2010.02.26 № 137 Қаулыларымен.

|  |  |  |
| --- | --- | --- |
| Р/с  N | Атауы | Тиісті саланың уәкілетті мемлекеттік органдары және облыстардың (республикалық маңызы бар қаланың, астананың) жергілікті атқарушы органдары |
| 1 | "Алматы - Өскемен" автомобиль жолының "Алматы - Қапшағай" учаскесін салу (қайта жаңарту) және пайдалану | Қазақстан Республикасы Көлік және коммуникация министрлігі |
| 2 | "Ресей Федерациясының шекарасы (Екатеринбургке) - Қостанай, Астана, Қарағанды қалалары арқылы Алматы" автомобиль жолының "Астана - Қарағанды" учаскесін қайта жаңарту және пайдалану | Қазақстан Республикасы Көлік және коммуникация министрлігі |
| 3 | "Үлкен Алматылық орамды автомобиль жолы" (ҮАОАЖ) автомобиль жолын салу және пайдалану | Қазақстан Республикасы Көлік және коммуникация министрлігі |
| 4 | "Өзбекстан Республикасының шекарасы (Ташкентке) - Қырғызстан Республикасының шекарасына кіреберістермен Көкпек, Көктал, Благовещенка арқылы Шымкент - Тараз - Қорғас" автомобиль жолының "Алматы - Қорғас" учаскесін қайта жаңарту және пайдалану | Қазақстан Республикасы Көлік және коммуникация министрлігі |
| 5 | Астана қаласының жаңа көлік жүйесі | Астана қаласының әкімдігі |
| 6 | "Өзбекстан Республикасының шекарасы (Ташкентке) - Шымкент - Тараз - Алматы - Қырғызстан Республикасының шекарасына кіреберістермен бірге Көкпек, Көктал, Благовещенка арқылы Қорғасқа" автомобиль жолының "Ташкент - Шымкент - Жамбыл облысының шекарасы" учаскесін қайта жаңарту | Қазақстан Республикасы Көлік және коммуникация министрлігі |
| 7 | "Зияткерлік-көлік жүйесін (ЗКЖ) енгізу және Көкшетау қаласы арқылы Астана - Петропавл автомобиль жолының "Астана - Щучье" учаскесін пайдалану | Қазақстан Республикасы Көлік және коммуникация министрлігі |
| 8 | Маңғыстау облысының Ақтау қаласында автовокзал салу және пайдалану | Маңғыстау облысының әкімдігі |
| 9 | Маңғыстау облысының Маңғышлақ (Тамақ) станциясында темір жол вокзалын салу және пайдалану | Маңғыстау облысының әкімдігі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК